The Music Lovers
<s>The Music Lovers () je britanski biografski film snimljen 1970. godine u režiji Kena Russella.</s><s>Protagonist, koga tumači Richard Chamberlain, je znameniti ruski kompozitor Pjotr Iljič Čajkovski.</s><s>Radnja filma prikazuje njegov život, prije svega kroz prizmu trauma i frustracija koje je izazivala njegova homoseksualnost, katastrofalni brak sa nimfomankom Antoninom Miljukovom (čiji lik tumači Glenda Jackson) te bizarni odnos sa pokroviteljicom Nadeždom fon Mek (čiji lik tumači Izabella Telezynska).</s><s>Russell, koji je već za vrijeme rada na BBC-ju  pokazao sklonost prema biografijama poznatih kompozitora, je The Music Lovers režirao na svoj prepoznatljivi način, koristeći brzu montažu i često groteskne i uznemirujuće prizore koji su, pak, prema njegovom tumačenju, služili kao inspiracija za djela velikog kompozitora.</s><s>Film je dobio ime The Music Lovers nakon što se ispostavilo da se u SSSR-u paralelno snima filmska biografija Čajkovskog po imenu Čajkovski.</s><s>Nakon premijere je dobio porazne kritike, ali je sa vremenom stekao svojevrsni kult status; Russell se, nimalo obeshrabren, za nekoliko godina sličnim stilom i sličnim temama pozabavio u filmovima Mahler i Lisztomania.</s>

<s>Uloge
Richard Chamberlain...</s><s>Pjotr Iljič Čajkovski
Glenda Jackson...</s><s>Antonina Miljukova
Max Adrian...</s><s>Nikolaj Rubinštejn
Christopher Gable...</s><s>Grof Anton Čiluvski
Kenneth Colley...</s><s>Modest Iljič Čajkovski
Izabella Telezynska...</s><s>Nadežda fon Mek
Maureen Pryor...</s><s>Ninina majka
Sabina Maydelle...</s><s>Saša Čajkovski
Andrew Faulds...</s><s>Davidov
Bruce Robinson...</s><s>Aleksej Sofronov
Ben Aris...</s><s>Mladi poručnik
Graham Armitage ...</s><s>Princ Balukin
Georgina Parkinson...</s><s>Odile (u baletu Labuđe jezero)
Harry Fielder...</s><s>Džentlem (nenaveden na špici)
Peter White...</s><s>Von Rothbart (u baletu Labuđe jezero, nenaveden na špici)</s>

<s>Vanjske veze
 The Music Lovers at the Internet Movie Database</s>

<s>Britanski filmovi
Biografski filmovi
Dramski filmovi
Filmovi sa LGBT tematikom
Authority control 2</s>

